Dousenn

Un dousennDousen e Geriadur Vallée, pajenn 230. zo un unanenn-vuzuliañ, enni daouzek unanenn. 

Traoù zo a vez kontet a-zousennoù pe a-zousennadoù, ha komzet e vez eus un dousenn vioù, un dousenn grampouezh, un dousenn batatez, un dousenn dud, ... un dousennad soudarded. 
Lavaret e vez neuze e vez an traoù "diouzh an dousenn". 

Komzet e vez eus un hanter dousenn pe hanter zousenn ivez evit c'hwec'h.

Yezh
Graet e vez ivez gant stummoù deveret: dousennadDiv skouer er Geriadur Brezhoneg-Saozneg,  Remon ar Porzh, 1989. ha dousenniad, pe douseniadDousenniad  e brezhoneg Gwened, hag e Dictionnaire breton-français du dialecte de Vannes, Emile Ernault, 1904.. Ar ger daouzegadEn Dictionnaire classique français-breton, gant Reun ar Glev, teirvet levrenn, e-keñver ar ger douzaine (1986, pajenn 961), skouer ebet avat. avat ne seblant ket gwall implijet. 

Orin an doare kontañ
Krediñ a reer eo gwall gozh an doare-kontañ a zousennoù dre ma'z eo un niver aes da rannañ : 12 = 2 × 6 = 3 × 4 = 1 × 12. Dont a rafe eus Mezopotamia hag eus ar boaz da gontañ eskern ar bizied gant ar meudPennad e-barzh ar gazetenn L'Express. Evel-se, gant un dorn, e c'haller kontañ betek daouzek, ha gant daou zorn betek 144. 
Ur gros zo kement ha daouzek dousenn (12 x 12), 144 eta. 

{| cellpadding="10px" style="border:2px solid LightGrey; font-size:1.4em;"
|- bgcolor="#F5F5F5"
| RANNOÙ AN DOUSENN :
1/12 × 12 = 1
1/6 × 12 = 2
1/4 × 12 = 3
1/3 × 12 = 4
1/2 × 12 = 6
3/4 × 12 = 9
KEVAN (1/1 × 12) = 12'|}

Trizek evit dousenn
Ur boaz kenwerzh eo kontañ a-wechoù trizek en un dousenn; ne vez paeet nemet daouzek, unan evit netra a vez dreist-kont eta. E Breizh e vez trizek istrenn en dousenn istr. Ha hervez ar c'hrennlavar: « Trizek evit dousenn, Kont ar vioù e Lesneven» .

Gerdarzh
Dont a ra eus ar ger gallek douzaine, a gaver ivez e saozneg (dozen), e kembraeg (dwsin) ha yezhoù all, ha hennezh a deu eus ar ger latin duodecim, a dalv kement ha daouzek. 
E nederlandeg e kaver daou c'her: unan damheñvel ouzh ar ger gallek, dozijn (evel dousenn eta), hag unan germanek rik twaalftal (un tamm evel daouzegad e brezhoneg).

 Levrlennadur 
  Georges Ifrah (1994), Histoire universelle des chiffres – L'intelligence des hommes racontée par les nombres et le calcul, Robert Laffont, ISBN 978-2-221-90100-7 
Gwelit al levrenn I, pp. 224-225.

Liammoù diavaez


 Notennoù 

Rummad:Niveroù
Rummad:Unanennoù muzuliañ